Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 645/09/3306	Považská Bystrica, 12.3.2012
EEČ : 2-26-37-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Rozhodnutie:
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
dňa 27. mája 2009 asi o 8.45 h v Púchove na Trenčianskej ulici, za mostom cez rieku Váh, vytrhol z ruky okoloidúcemu XXXXX, nar. XXXXX, mobilný telefón značky Nokia 6070, výrobného čísla IMEI: XXXXX, ktorý si prisvojil, čím XXXXX, nar. XXXXX, bytom XXXXX, okres Púchov, ako zákonnému zástupcovi mal. XXXXX, spôsobil odcudzením veci škodu 48,43 €,  

Právna veta:
lebo je trestné stíhanie neprípustné podľa § 9 odsek 1 písmeno g
Odôvodnenie:
Poverený príslušník OR PZ, Úradu justičnej a kriminálnej polície, odboru skráteného vyšetrovania Púchov uzneseniami č. XXXXX zo dňa 27.5.2009 podľa § 199 ods. 1 Tr. por. začal trestné stíhanie a následne podľa § 206 ods. 1 Tr. por. vzniesol obvinenie XXXXX nar. XXXXX za prečin krádeže podľa § 212 ods. 2 písm. c/ Tr. zák. v podstate na tom skutkovom základe ako je uvedené vo výrokovej časti tohto uznesenia. 

Poverený príslušník PZ uznesením č. XXXXX zo dňa 20.7.2009 podľa § 228 ods. 2 písm. a/ Tr. por. trestné stíhanie obv. XXXXX prerušil z dôvodu, že pre neprítomnosť obvineného nebolo možné vec náležite objasniť. Zároveň predložil spis prokurátorovi s podnetom na odovzdanie trestného konania príslušným kompetentným úradom Českej republiky, ktorej občanom obvinený bol, a na ktorej území sa aj trvalo zdržiaval. 

	Na základe žiadosti Okresnej prokuratúry Považská Bystrica adresovanej Okresnému štátnemu zastupiteľstvu Uherské Hradište, Česká republika rozhodlo Najvyššie štátne zastupiteľstvo Českej republiky o prevzatí trestného konania vedeného voči obv. XXXXX za prečin krádeže podľa § 212 ods. 2 písm. c/ Tr. zák. .  

	Po odovzdaní trestného konania obv. XXXXX Okresný súd v Uherskom Hradišti, Česká republika pod sp. zn. XXXXX vydal dňa 30.9.2010 trestný príkaz, ktorým uznal obv. XXXXX za vinného z prečinu krádeže podľa § 205 ods. 1 písm. d/ Tr. zák. účinného v Českej republike za skutok , ktorý bol predmetom odovzdaného trestného konania a odsúdil ho na súhrnný trest odňatia slobody v trvaní 6 mesiacov, výkon ktorého mu podmienečne odložil na skúšobnú dobu 1 rok. Tento  trestný príkaz nadobudol právoplatnosť dňa 28.12.2010. 

Podľa čl. 35 ods. 1 Európskeho dohovoru o odovzdávaní trestného konania, dojednaného 15.05.1972 v Štrasburgu a v mene Českej a Slovenskej Federatívnej republiky podpísaného v Štrasburgu 13.02.1992, 
osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest  v inom zmluvnom štáte, pokiaľ:
(a) bola zbavená viny;
(b) uložený trest:
(i) bol úplne vykonaný alebo sa vykonáva, alebo
(ii) úplne alebo z jeho nevykonanej časti podliehal milosti alebo amnestii, alebo
(iii) nemôže už byť vykonaný vzhľadom na premlčanie;
(c) súd uznal obžalovaného za vinného a upustil od potrestania.

	
	Podľa § 215 ods. 1 písm. d/ Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por..

	Podľa § 9 ods. 1 písm. g/ Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

	Nakoľko vzhľadom na článok 35 odsek 1 Európskeho dohovoru o odovzdávaní trestného konania zo dňa 15. mája 1972 nemôže byť obv. XXXXX po právoplatnom odsúdení v Českej republike, za ten istý skutok na území Slovenskej republiky ďalej stíhaný, rozhodol som tak, ako je uvedené vo výrokovej časti tohto uznesenia.

Poučenie:
: Proti tomuto uzneseniu je prípustná sťažnosť, ktorú môžu obvinený a poškodený podať do  
                     3 dní od oznámenia uznesenia prostredníctvom Okresnej prokuratúry v Pov. Bystrici na 
                     Krajskú prokuratúru v Trenčíne. Sťažnosť má odkladný účinok (§ 215 ods. 6 Tr. por.).

Mgr. Peter Horváth
prokurátor